এবার ফিলিস্তিনি উদ্বাস্তুদের অর্থ-সহযোগিতা বন্ধ করে দিলো যুক্তরাষ্ট্র। ট্রাম্প প্রশাসন ঘোষণা দিয়েছে ইউএনআরডব্লিউএ’র তহবিলে তারা আর অর্থ দেবে না। যেটি অসহায় ফিলিস্তিনিদের ওপর ডোনাল্ড ট্রাম্পের আরেকটি খড়গ। ইসরাইলের ইচ্ছাতেই হোয়াইট হাউজ এ তহবিল বন্ধ করার ঘোষণা দিয়েছে বলে জানিয়েছে একটি মার্কিন সংবাদমাধ্যম। আবার মধ্যবর্তী নির্বাচনকে সামনে রেখে ট্রাম্প তার দলের জনসমর্থন বাড়াতে চাইছেন কি না সেটিও একটি বিষয়। ফিলিস্তিনি স্বার্থের বিরুদ্ধে কাজ করা অঙ্গীকার তার প্রেসিডেন্ট নির্বাচনেও ছিল।